Foto: SS0 Public Domain Afrikalik muhojirlar bo‘lgan qayiq kuppa-kunduz kuni Ispaniyaning Playya-de-los-Alemanes kurorti plyajiga yetib kelib, u yerda dam olayotganlarni qo‘rqitib yubordi, deb xabar bermoqda BBC News. Shimoliy Afrikadan bo‘lgan 30 ga yaqin muhojir plyajga damlangan qayiqda kelgach, undan sakrab tushib, quruqlikka qarab qochishgan. Plyajda bir nafargina politsiyachi navbatchilik qilgani sababli ularni to‘xtatishning iloji bo‘lmagan. Dam oluvchilardan biri tomondan suratga olingan ushbu holat videosi ijtimoiy tarmoqlarda joylashtirilgan. Muhojirlar Ispaniyaga yetib kelish uchun Gibraltar bo‘g‘ozini kechib o‘tishgan. Ayni vaqtda ular qayerdaliklari noma’lumligicha qolmoqda.